LidanRubinov/Halacha-QA huggingface dataset:
שאלה: אמירת קורבנות עד הודו ללא תפילין: האם הרב יוכל בבקשה לציין מהם המקורות עבור התשובה כדי שנוכל לעיין? השאלה נשאלה בהמשך לשאלה "אמירת קורבנות לפני תפילין"
תשובה: שו"ע סימן כה סעיפים ג, ד ונושאי כלים שם. שו"ע נג,ג ונושאי כלים שם. בן איש חי פרשת וארא יט. כף החיים סו,לז.
שאלה: בת קול בתקופת הזוהר: אז לא הבנתי, יברא שמים חדשים? עוד שאלה : קראתי בזהר הקדוש שהיה נבואה פסקה הנבואה אחר כך פסקה בת קול ואחר כך חלום. אבל בזמן הזהר הקדוש היה בת קול. כבר כמה ימים זה יושב לי בראש השאלה הזאת השאלה נשאלה בהמשך לשאלה "האם יהיה חידוש במעשי בראשית?"
תשובה: לשואל (א) בעז"ה יבראו שמים חדשים כמאמר הנביא, אך אין בכך משום "חדש תחת השמש", שכן ההכנה לכך היתה מוטבעת בבריאה מתחילה. (ב) בנוגע למדרגת בת קול, אכן נאמר בזוהר הק' (בראשית רלח ע"א): "בזמנא קדמאה הות נבואה שריא עלייהו דבני נשא והוו ידעין ומסתכלי למנדע ביקרא עלאה כיון דפסקא נבואה מנייהו הוו משתמשי בבת קול, השתא פסקא נבואה ופסקא בת קול ולא משתמשי בני נשא אלא בחלמא וחלמא דרגא תתאה הוא.". בת הקול המשיכה להתקיים אף לאחר הפסקת הנבואה ותחילת הגלות (ראה יומא ט ע"ב), ולפי כמה מאמרי ח היא קיימת אף כיום (ראה ברכות ג ע"א וסוטה ב"א). נראה לומר שישנן דרגות שונות בהופעת בת קול. לאור זאת כוונת דברי הזוהר הק' באמרו שבת קול פסקה היא לבת קול מהדרגה הגבוהה, הקרובה יותר לנבואה. יתכן גם לומר שבת קול בתדירות גבוהה פסקה, מכל מקום היא ממשיכה להופיע בתדירות רחוקה. נאמנה
שאלה: מעשר מקיצבת ביטוח לאומי: האם מקבלי ביטוח לאומי צריכים להפריש מעשרות?
תשובה: בעיקרון מקיצבה צריך לתת מעשר כספים. אולם מי שאין לו הכנסות המספיקות לקיומו פטור ממעשר, מאחר ומעשר כספים הוא מנהג ולא הלכה. לכן, מי שיש לו בכדי להתפרנס ללא הקיצבה, צריך לתת. אולם מי שללא הקיצבה לא מרוויח מספיק בכדי להתפרנס, אינו צריך לתת מעשר. ראוי שיתן סכום קבוע לצדקה.
שאלה: הנפילים בני הענק: אל יחר לכבוד הרב ואדברה אך הפעם, ראיתי בוויקפדיה בזו הלשון:"כך למשל בפרק כ"ב מזהה פרקי דרבי אליעזר את "בני הא-לקים" שנזכרו בבראשית (ו, א) עם המלאכים שנפלו מן השמים, כרווח בספרות החיצונית, ובניגוד לדעת חכמים, שהתנגדו נחרצות לפירוש זה". ואשמח לדעת איפה אמרו ח כדברים האלה (אם אמרו), ובפרט שראיתי כן גם בסוף תנא דבי אליהו זוטא וכן ברש"י פרשת שלח "הנפילים. ענקים מבני שמחזאי ועזאל שנפלו מן השמים בימי דור אנוש".
תשובה: לשואל חלילה, למה יחר אפי על יהודי המבקש לדעת תורה?! אדרבה תודתי נתונה לך על הזכות להגדיל תורה. וכעת לשאלתך: לפי פשוטו של מקרא ניתן היה לומר ש"בני האלקים" הם בני השרים והשופטים, לאמור, אפילו המופקדים על הצדק והמשפט, אף הם חטאו (וכבר מצינו שהשרים והשופטים קרויים אלהים, למשל: "והגישו אדניו אל האלהים"), וכך פירש רש"י בפירושו הראשון וכך כבר במדרש בראשית רבה (כו, ה) בשם רשב"י המתנגד נמרצות לפירוש המזהה את "בני האלהים" כאן עם מלאכי מעלה. אבל יש בח שפירשו שהכתוב מדבר במלאכים ש'נפלו' ממקום קדושתם לארץ, וכאן לבשו גוף של בשר ודם ותעו אחרי בנות אדם, וכפי שציינת לפרקי דרבי אליעזר פרק כב, וכמובא בפירושו השני של רש"י. וכבר כתב הרמב"ן על אתר: אבל המדרש אשר לרבי אליעזר הגדול (פרקי דרבי אליעזר הנזכר). הוא הנאות בלשון הכתוב יותר מן הכל, אלא שיש צורך להאריך בסוד העניין ההוא". וכיון שאין לנו יד בנסתרות, על כן נסתפק בידיעה כי רב הנסתר כאן על הגלוי. נאמנה
שאלה: מצוות תלמוד תורה בכוזרי: הכוזרי לאורך כל הספר מונה כמה פעמים מצוות רבות שמקיים עובד ה, ושמתי לב שבאף אחת מהפעמים הוא לא מונה תלמוד תורה. אצל רבינו בחיי זה דווקא מוגדר כאיזו מצווה אידאלית שאפשר לקיים תמיד בכל זמן ועת (סוף שער אהבת ה ) אבל ריה"ל לא מעלה על נס את זה. רק במאמר שלישי בענייני המסורת מצאתי שהוא בדרך אגב כותב שהיו גם כאלו שלמדו תורה כדי לקבל שכר,יחד עם שאר מעבירי המסורת.האם אפשר להבין מכל זה שריה"ל לא רואה את הלימוד כמצווה בפני עצמה אלא כדבר שמטרתו רק להביא לידיעה (כפי שמצאתי בהקדמת הרד"ק ליהושע ובדרוש השביעי של הר"ן ולא כמו שמוסרים בשם המהר"ל ור"ח מוואולוז ין)?
תשובה: : הערה יפה. יתכן שהכוזרי שם את הדגש בעבודת ה' על השראת שכינה בארץ. לימוד תורה הוא בעיקרו חיבור אל הנשמה שנמצאת בשמים. החידוש שלה כוזרי שניתן להשרות את השכינה בארץ.
שאלה: עבודת ה  בדברי הרשות: ידועה המחלוקת בין רבנו בחיי והראב"ד לגבי מציאות של מצב "רשות", דבר שאינו מצווה ולא עבירה, והובא זה בריש עין אי"ה. האם מדברי הרמב"ם בפ"ג מהלכות דעות אפשר לדייק שס"ל כרבנו בחיי? שהרי כתב:"ואפילו בשעה שהוא ישן אם ישן לדעת כדי שתנוח דעתו עליו וינוח גופו כדי שלא יחלה ולא יוכל לעבוד את ה והוא חולה, נמצאת שינה שלו עבודה למקום ברוך הוא. ועל ענין זה צוו חכמים ואמרו וכל מעשיך יהיו לשם שמים. והוא שאמר שלמה בחכמתו בכל דרכיך דעהו והוא יישר אורחותיך". ולכאורה היה לו להגדיר זאת כרשות ולמה להגדיר זאת כמצווה? אלא משמע שאלו שתי האפשרויות: שינה לצורך מצווה, ועבודה לקב"ה, לא לצורך עבירה. האם יש מקומות אחרים ברמב"ם שאפשר לראות משהו על הנושא?
תשובה: : קשה לדייק מדברי הרמ' שהזכרת. הרמ' לא כותב שאם השינה אינה לצורך עובדת ה' נחשבת כעבירה. ולי נראה שמדברי הרמ' בהקד' למס' אבות כשמדבר על חלקים השונים שיש באדם הרמ' דווקא מדבר על חלקים שיש בהם עניני רשות ואין בהם מצווה או עבירה.
שאלה: מעשר מכספי בורסה ועוד: 1) האם צריך להפריש מעשר מכספי קיצבה הניתנת מביטוח לאומי או ממשרד הביטחון? 2) אם חסכתי כסף מעבודה וכיום אני משקיע אותו בבורסה, האם אני צריך להפריש מעשר מהקרן או רק מהרווחים ביום שבו אני אמכור? 3) אם אבא שלי בחובות שהוא חייב לבנק ולקרובי משפחה בעבור המשכנתא, האם אני יכול להפריש את המעשר לאבא שלי?
תשובה: וברכת ד' 1. לרוב הפוסקים יש לתת מעשר כספים גם ממתנות. ולכן גם מקצבאות יש לתת. 2. אם הכסף מעושר יש לתת רק מהרווחים, אולם מי שלא נתן צריך לתת עכשיו. 3. אם הוא מוגדר כעני שאין לו הכנסה קבועה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שמירת רהיטים לתינוק טרם לידה: כבוד הרב ב"ה אני נמצאת בחודש שביעי להריון וגיסתי רוצה למסור לי במתנה רהיטים: עגלה, שידה סל קל, בגדים וכו במצב מצויין, אך צריך לרחוץ אותם ולכבסם טרם השימוש. גיסתי עוברת דירה בחודש הבא ולא תוכל יותר לשמור על הרהיטים אצלה בבית. שמעתי שאסור לי לאחסן אותם ברשותי. האם מותר לי להעביר אותם לביתה של חמותי? (גם אחרי החתונה גרתי אצל חמותי כשלוש שנים). הבנתי שהרבה זוגו קונים מראש בחנות ומאחסנים את זה שם עד ליום הלידה ומביאים להם את זה הביתה (אבל עד אז-לדעתי, החפצים שייכים להם רק מאוחסנים במקום אחר). אני לא בטוחה מה מותר לי לעשות איתם ומה אסור לי לעשות. אני מאוד מאוד אודה לתשובתך,
תשובה: אין שום בעיה הלכתית לקנות חפצים לתינוק לפני הלידה. יש שחוששים מעין הרע אבל היא לא כל כך מצויה בימינו כמו בעבר ולכן לעת הצורך אין שום בעיה לקנות או לקבל חפצים, להכין אותם ולשמור אותם בביתך. בשעה טובה ו תשובת הרב דוד חי הכהן תשובת הרב דב ליאור תשובת הרב רואי מרגלית
שאלה: פרגולת ברזל לסוכה: לרב יש לנו בחצר פרגולת ברזל בצורת ריבוע, כשבאמצעה עוברים שני מוטות ברזל (לייסטים) כיצד ניתן להשתמש בפרגולה מברזל באופן כזה שהיא תהיה כשרה לסוכה? למיטב הבנתי הבעיה העיקרית היא מוטות הברזל - הלייסטים שעוברים באמצעה. זו צורת הפרגולה.
תשובה: או לכסות את מוטות הברזל כולם, או להרחיק את הסכך מהברזלים ע"י הגבהה.
שאלה: פלסטלינה לקטן ספרדי: האם לפי הרב, אז לשו"ע מותר לשחק בפלסטלינה ואין בכך איסור ממרח? השאלה נשאלה בהמשך לשאלה "שימוש בסבון בשבת לספרדים"
תשובה: לא קרב זה אל זה בפלסלינה הוא בונה ומכייר צורות חדשות ולא ממחק
שאלה: אוגד ארבעת המינים: הבנתי שצריך לאגוד משהו עם הלולב. אני לא ממש יודע מה מדובר ואיך עושים את זה, אם הרב יוכל להסביר לי וחג שמח
תשובה: צריך לאגוד את ההדסים בצד ימין והערבות בצד שמאל, כאשר שדרת הלולב אליך.
שאלה: תבנית שהייתה בתנור בשרי ללא בשר: אפיתי עוגה פרווה בתבנית חדשה בתוך תנור בשרי שאינו בן יומו שלא היה בו בשר באותה האפיה. האם התבנית נשארה פרווה או לא? כלומר, האם מותר להשתמש בתבנית כתבנית חלבית?
תשובה: ב"ה שלו-ם וברכה כן בתנאי שהתנור היה נקי. חג שמח הרב חגי בר גיורא
שאלה: לקשור הסכך לברזל: ו האם מותר לקשור הקרשים שמעמידים הסכך באזיקונים לברזל? והאם מותר לקשור הסכך הכשר למעמיד העץ או לברזל? השאלה נשאלה בהמשך לשאלה "הנחת סכך על סוכה לנצח - שאלת הבהרה"
תשובה: סכך שעף ברוח מצויה אסור מפני שהאזיקונים הם מעמיד,ואם הסכך כבד ורוח מצויה אינה משפיעה עליו מותר. העצה הטובה ביותר להניח על הסכך קרשים שהסכך לא יעוף והקרשים הם מעמיד הסכך. ואפשר לחבר באזיקון את הקרש שמעל הסכך עם הקרש שמתחת לסכך, ומעשה זה נקרא בהלכה מעמיד של מעמיד. הקרשים שמתחת לסכך ומעליו הם מעמיד והאזיקונים הם מעמיד דמעמיד ומותר להשתמש בהם בצורה זו. אם ראית סוכה שהחזיקו הסכך באזיקונים הסוכה כשירה בדיעבד ומותר לאכול בה ולברך לישב בסוכה.
שאלה: אתרוג מתנה לביהכנ"ס כהפרשת תורמות ומעשרות: וחג שמח, אני מגדל במרפסת ביתי עץ אתרוג (כשר לברכה). העץ נתן יבול מועט מאד ויש רק אתרוג אחד ועוד מספר ניצנים. האם אוכל את ההפרשה של התרומות ומעשרות לתת כאתרוג מתנה לברכה לבית הכנסת או שעלי לזרוק את האתרוג המופרש כתרומה ומעשר? ישר כח ותזכו למצוות
תשובה: וברכת ד' אין אפשרות לתת תרומה גדולה ותרומת מעשר, כך שיש להפריש על האתרוג שלך מאתרוג אחר שהוא באותה דרגת חיוב. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מהם מגורי קבע בחוץ לארץ: כבוד הרב על התשובה המהירה. רק ברשותך שאלה נוספת בנושא: כיצד מחשיבים מה זה מגורי קבע ומה זה מגורי ארעי? השאלה נשאלה בהמשך לשאלה "יום טוב שני של גלויות"
תשובה: יותר משנה הם מגורי קבע אלא א"כ אדם יצא לשליחות כשהוא מחויב למקום עבודתו בארץ
שאלה: ישיבה בסוכה בעלת 2 דפנות וחצי: בסוכה בעלת 4 דפנות שרק 2 דפנות וחצי מהן כשרות והסוכה מכוסה בסכך בכל השטח שיוצרים 4 הדפנות - האם מותר לשבת ולאכול בכל מקום בשטח שיוצרים 4 הדפנות?
תשובה: ב"ה שלו-ם ןברכה לכתחילה יש לעשות צורת פתח בין החצי כותל לסוף הכותל השלם. חג שמח הרב חגי בר גיורא
שאלה: שיעור ברכה בסוכה על מזונות: על איזה כמות של מזונות מברכים לישב בסוכה? האם כמות מזונות מועטת מספיקה כאשר ממשיכים לקיים את המצווה בשהיה בשינה?
תשובה: כביצה 60 גרם בערך
שאלה: כמה זמן היו בני ישראל במצרים: לפי שמות י"ב, בני-ישראל ישבו במצרים 430 שנה. אבל לפי "סדר עולם" שעליו נסמך הלוח העברי, ישבו שם 210 שנים. מה ההסבר לכך?
תשובה: לשואל שאלה גדולה שאלת, וכבר האריכו בה מפרשים רבים. בספר "הדר העולם" של מו"ר הרב איתן שנדורפי שי' מוקדשים לשאלה זו 20 עמ' (47-67). יעויין שם. במסגרת זו אסתפק בביאורו של רש"י (שמות יב, מ): "אשר ישבו במצרים - אחר שאר הישיבות שישבו גרים בארץ לא להם, שלשים שנה וארבע מאות שנה. בין הכל משנולד יצחק עד עכשיו היו ארבע מאות שנה. משהיה לו זרע לאברהם נתקיים (בראשית טו, יג) 'כי גר יהיה זרעך', ושלשים שנה היו משנגזרה גזירת בין הבתרים עד שנולד יצחק. ואי אפשר לומר בארץ מצרים לבדה (ישבו בני ישראל ארבע מאות ושלושים שנה), שהרי קהת מן הבאים עם יעקב (למצרים) היה. צא וחשוב כל שנותיו וכל שנות עמרם בנו ושמונים של משה, לא תמצאם כל כך. לפיכך אתה צריך לומר 'כי גר יהיה זרעך' - משהיה לו (לאברהם אבינו) זרע. וכשתמנה ארבע מאות שנה משנולד יצחק, תמצא מביאתן למצרים עד יציאתן מאתים ועשר שנה". אם כן לפי רש"י היו בני ישראל במצרים מאתים ועשר שנים, הזמן של ארבע מאות שנה התחיל מיום שנולד יצחק והתקיים "גר יהיה זרעך", והזמן של ארבע מאות ושלושים שנה התחיל מיום שנכרתה ברית בין הבתרים ונגזרה הגזירה "גר יהיה זרעך". נאמנה
שאלה: מקום האבלות: רציתי לדעת אם קיימת אפשרות שכאשר אב נפטר האם הילד שלו חייב לשבת אבלות בדירת האב עם שאר האבלים או שהוא יכול לשבת בדירה האישית שלו באותה עיר או העיר אחרת.
תשובה: ב"ה שלו-ם וברכה לכתחילה יושבים האבלים בדירת הנפטר. אולם כאשר לא נח לכול האבלים או לחלקם לשבת שם אז יש המקלים שלמי שקשה - יושב במקום אחר. שהאבלים יתנחמו בתוך שאר אבלי ציון וירושלים ושיהיו שמחות הרב חגי בר גיורא
שאלה: קריאת שמע: לרב רציתי לדעת אם לא הספקתי להתפלל ערבית במניין ולהגיד קריאת שמע של ערבית האם אני יכול לצאת ידי חובת שמע של ערבית בק"ש של המיטה? ועוד שאלה אם קראתי שמע על המיטה לאחר חצות וברכתי ברכת המפיל ללא שם ומלכות ולא נרדמתי עד עלות השחר.שלא במתכוון כמובן.האם בירכתי נחשבת לבטלה? אתם מאוד עוזרים!
תשובה: תתפלל ערבית ביחיד ותצא ידי חובת קריאת שמע. מאחר וברכת ללא שם ומלכות, הרי שאין כאן ברכה לבטלה.
שאלה: לימוד על חשיבותה של ארץ ישראל: חשיבותה של ארץ ישראל מתעוררת מאוד בשנים האחרונות. ברצוני לבקש מהרב כמה מקורות שהרב ממליץ עליהם ללימוד על חשיבותה של ארץ ישראל. ספר מסויים ואם אפשר איזה מקור בתורה. פסוקים.
תשובה: : מבחינה מחשבתית כדאי ללמוד את דברי החבר בספר הכוזרי על מעלת ארץ ישראל. הדברים כתובים במאמר ב' בספר הכוזרי מסעיף ז'- עד כב. וכן פירוש הרמב"ן על התורה ס' ויקרא פרק יח פסוק כ"ה. פסוקים רבים בתורה מדברים על מעלת ארץ ישראל. ספר דברים מלא בשבחה של ארץ ישראל. במיוחד בפרשת עקב.
שאלה: לשבת בפינה של הסוכה: יש לי שתי דפנות בצורת ר הדופן השלישית עשויה באורך מטר, ואז יש דלת הזזה, כך שיש שתי דפנות וחצי, מעל לסוכה בגובה מטר יש לי גג בצורה של םםם פחות מארבע אמות, בפנים הם יש חלל של חצי מטר(בכל ם)ועוד מהדופן הפרוצה נכנס לי עוד גג כביכול מח למטה שהוא יותר מארבע אמות, האם מותר לשבת בפינה שהיא תחת השמים?
תשובה: ב"ה שלו-ם וברכה היות וסוכה כשרה גם ב3 דפנות אם כן אין הסוכה נפסלה בגלל שהצד הפרוץ מכוסה ביותר מד' אמות. מותר לשבת בפינה שהיא תחת השמים. חג שמח שנזכה לשבת בסוכה של לוויתן הרב חגי בר גיורא
שאלה: שיעור מועט: האם ניתן לברך על פחות מכביצה מזונות אם ממשיכים לאחר מכן לשהות בסוכה או שהולכים לישון, ובכך מתקיימת המצווה? השאלה נשאלה בהמשך לשאלה "שיעור ברכה בסוכה על מזונות"
תשובה: לדעת הרמב"ם ועוד מברכים על עצם הישיבה
שאלה: לימוד חול בעזרת נשים שבבית הכנסת: רציתי לשאול האם יש איסור ללמוד חול בעזרת נשים שבבית הכנסת?
תשובה: למרות שעזרת נשים פחותה מאולם בית הכנסת כיון שלא קוראים שם בתורה בכל זאת היות ומתפללים שם יש בה קדושה ואין לעשות שם מעשי חולין.
שאלה: אכילה במטוס בחול המועד סוכות: טס במטוס בחול המועד כ12 שעות, מה אני רשאי לאכול ללא סוכה?
תשובה: ב"ה שלו-ם וברכה אפשר לכל אדם לאכול אכילת ארעי מחוץ לסוכה, אסור לישון אף שנת ארעי מחוץ לסוכה. אכילת ארעי נחשבת לפחות מכביצה לחם(45-50 גרם) וכן מותר לאכול פרות, ירקות ולשתות מעיקר הדין מותר לאכול גם בשר ודגים (אולם בזה יש מחמירים לא לקבוע סעודה עליהם). בטיסה עדיף לאכול קרקרים שקשה ליטול ידים, אם טסים בלילה אפשר לישון. תחזרו לחיים ול חג שמח הרב חגי בר גיורא
שאלה: עבודה בבית מרקחת בחול המועד: בס ד אחותי עובדת במכבי בבית המרקחת, האם מותר לה לעבוד בחול המועד? כי זה לצרכי המועד.
תשובה: מותר
שאלה: סוכה בעלת 6 דפנות (בצורת משושה): כמה דפנות סוכה משושה צריכה?
תשובה: ב"ה שלו-ם וברכה גודל סוכה הקטן הוא 7 טפחים על 7 טפחים לכן כאשר בתוך 3 דפנות יש מקום לריבוע ויש סכך בין הדפנות אפשר לאכול מתחתיו. מועדים לשמחה הרב חגי בר גיורא
שאלה: סיכוך מעל רשת מתכת: עיינתי שוב בשאלתו של השואל, והוא כותב כך: "האם ניתן להניח מעל רשת זו מוטות עץ ועליהם להניח את הסכך?" קרי - הרשת הופכת להיות מעמיד דמעמיד. אני מבין שבמקרה זה הסוכה תהיה כשרה. חג שמח. השאלה נשאלה בהמשך לשאלה "סיכוך מעל רשת ברזל"
תשובה: אם אכן זהו מעמיד דמעמיד מותר חוץ מדעת החזו"א כידוע אך צריך לבדוק את עובי החוטים ברשת האם הם מצטרפים לשיעור ד טפחים
שאלה: עבודה בחול המועד: האם מותר לי לעבוד בחנות כלי בית בחול המועד? (אם מגיעים לקוחות שחלקם קונים מצרכים לחג למשל זה אפשרות להקל?.) (הברירה היא לעבוד או לשבת בחוסר מעש כל השבוע. האם יש להסתכל בפן שונה על העבודה.?)
תשובה: חול המועד ניתן בעיקר ללימוד תורה, וכמו"כ גם לביקורי משפחה לטיולים בארץ ישראל.
שאלה: בדיקת עלים ירוקים שנועדו להיטחן: אני מכינה מיץ ירקות במכונה מיוחדת, ושמה במכונה גם סלרי ופטרוזיליה (מגידול ללא תולעים). האם צריך להשרות אותם לפני במים וסבון ולשטוף, או שאין צורך כיוון שגם ככה הם נטחנים?
תשובה: וברכת ד' אם הטחינה היא דקה מאד, יש לשטוף את הירקות עלים ואז לטחון (אין צורך בשרייה). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות תותים חברת בודק: אשמח לדעת מה דין המוצר? האם ניתן לאכול תותים קפואים של חברת בודק? השאלה נשאלה בהמשך לשאלה "כשרות תותים של חברת "בודק"
תשובה: וברכת ד' אין בידי יותר פרטים ממה שכתבתי, שהרבנות הראשית אישרה לייבא את המוצר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: נישואין לכהן: בעברי אני גרושה, נישאתי שוב וחייתי עם בעלי 17 שנים התאלמנתי ממנו לפני שנתיים. האם אני יכולה להנשא שוב לכהן?
תשובה: אסור לכהן לשאת גרושה, הדבר כולל אשה שלבינתיים נשאה לאחר והתאלמנה ממנו, אלמנותה מבעלה השני אינו מבטל את הגירושין מהבעל הראשון. בברכת חג שמח, הרב מרדכי גרוס.
שאלה: לקום לתפילה בשבת: איך אני יכול לקום בזמן לשחרית של שבת? כי אני רוצה לקום בזמן אבל אני מתעורר תמיד מאוחר ומפספס את התפילה.אז האם מותר להשתמש בשעון מעורר?והאם יש לך טיפים משלך איך אני יכול לקום בשבת בלי לחטוא?
תשובה: אם תמצא שעון מעורר הנכבה מעצמו לאחר זמן מותר. העצה הטובה היא לישון בשעה סבירה, ומאידך למצוא מניין שמתפללים מאוחר. אפשר למצוא מניין שמתחיל ב9:00 ולומר קריאת שמע טרם התפילה,לקיים המצווה בזמנה. גם אם אינך מצליח לקיים מצווה מסוימת, תמשיך להקפיד ביתר המצוות תוך שאיפה לתיקון. ולא לחשוב בגלל שאינך מצליח בכמה דברים גם אם הינם חשובים ביותר, הכול ייפול כמגדל קלפים. ה' יצליח דרכך.
שאלה: שחרית מאוחרת בסוכות: לרב אם אדם מתעורר בחג סוכות בשעה 2:00 בצהריים, האם עדיין יכול ליטל לולב ולהתפלל שחרית, הרי עיקר המצווה הוא ביום הראשון?
תשובה: אפשר ליטול לולב ולברך כול היום. אך תפילת שחרית אי אפשר להתפלל לאחר חצות היום (מקסימום 12:30) וגם זמן זה הוא בדיעבד לכתחילה עד ארבע שעות לא יאוחר משעה 10:30 אך ההפסד הגדול בהשכמה מאוחרת אי קיום מצוות עשה של קריאת שמע שהזמן המאוחר שלה הוא בשעה 9:30. ושעה זו היא בזכות אי המעבר לשעון חורף. פעמים רבות שומעים תלונות על שעון קיץ, מבחינת זמן קריאת שמע שעון קיץ - מהווה תיקון גדול.
שאלה: לחם נוכרי בחו"ל : אני סטודנט דתי שלומד בחו"ל. אין לי אפשרות להשיג לחם שנאפה על ידי יהודי. המקום הכי קרוב הוא במרחק של 3 וחצי שעות נסיעה לכל כיוון. האם יש מקום להתיר לי לאכול פת נוכרי? כי לעניות דעתי הלחם הוא מוצר בסיסי ואי אפשר להתקיים בלעדיו, אז האם במקרה שכזה אין אפשרות להתיר לי? כמובן שאין אנו מדברים על מרכיבי הלחם אלא על החומרה של פת נוכרי.
תשובה: ב"ה שלו-ם וברכה מי שגר בקביעות בחו"ל ויש לו רק לחם נוכרי אפשר לו לאכול אותו בתנאי שכל רכיבים כשרים בלי שומן טרף ולא לחם חלבי. יש לוודא ניפוי קמח. מועדים לשמחה הרב חגי בר גיורא
שאלה: קישוט פסול בסוכה: אם יש קישוט שיורד יותר מארבעה טפחים מהסכך. האם זה פוסל את כל הסוכה לענייני המצוות בחג או שרק מתחת למקום ההוא לא מקיימים מצוות ישיבה בסוכה?
תשובה: הפסול הוא כאשר הקישוט בגודל 32 ס"מ על 32 ס" מ (4 טפחים ) רק אז המקום פסול. האם הסוכה נפסלת? תלוי בגודל הסוכה. בסוכה גדולה שנשאר בה יותר מ7 על 7 טפחים   56 ס"מ - הסוכה כשירה.
שאלה: בשר חלק וחלב נכרי בשידוכים: אם אחד מבני הזוג (לפני חתונה) לא מקפיד על אכילת חלב נכרי ובשר חלק. ואחד כן. האם לזה שכן, זה אמור להפריע וצריך לקחת את זה בחשבון לגבי הקשר או שבינתיים (עד שיתחזק הצד השני) ראוי לסבול את הנושא?
תשובה: שמירת נורמות בכשרות ובוודאי בשר חלק יש חשיבות גדולה. אך אלו דברים טכניים ואנשים משנים אותם בהמשך הנישואין. חשוב לבדוק התאמה באופי וכיוון כללי משותף בעבודת ה'. ה' יצליח דרכך.
שאלה: מנגל גז בחג: יש לי מנגל גז עם מצת, כשאני מסובב את ברז הגז אז גם המצת מדליק את האש, במידה ואני רוצה לעשות "על האש" בחג מה עלי לעשות כדי להדליק את המנגל בהיתר? והאם לאחר השימוש מותר לי לסגור את בלון הגז ( וכך הכיבוי יהיה בגרמא)?
תשובה: א"א להשתמש במנגל כזה בחג גם ההצתה וגם הכיבוי אסורים
שאלה: ברירת עדשים: מועדים לשמחה הרב. אשמח שהרב ירחיב בפירוט,ע מ שתשובתו תועיל לי למקרים נוספים. כיצד בוררים עדשים? אשמח לפירוט ביחס לצבעים השונים,וכן מה הדין בדיעבד,כשלא נבררו.(לעיתים אני נתקל בסיטואציות כאלו בבית הורי)
תשובה: וברכת ד' קשה לפרט את כל הצבעים. באופן כללי: 1. לבדוק היטב שהשקית לא נגועה (סיבים וקורי משי). לבדוק היטב שאין חור בשקית. 2. לנפות במסננת אורז או סוכר שהעדשים לא נופלים בחורים אבל החרקים יפלו. כדאי לעשות על משטח לבן לראות האם נפלו חרקים מהמסננת. 3. הצפה במי מלח. הסרת הגרעינים הנגועים. בדיעבד ברוב העדשים (בימינו) אין רוב נגוע, אפשר לסמוך על דינו של הרשב"א שעבר ובישל מותר. אולם עדשים חומים (מטיב נחות, טורקיה) שם יש רוב אין להסתמך על עבר ובישל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: החלפת לולב בטעות: האם מתפלל אחד נוטל בטעות ומברך על לולבו של מתפלל אחר, ביום א דסוכות האם יצא ידי חובה (מצד "ולקחתם לכם")? האם יש בעיה לבעלת הלוב אחרי שהוחזר אליו?
תשובה: מכיון שנטל לולב שאינו שלו לא יצא ידי חובתו ביו"ט א אלא א"כ התנו מראש שאם יגיע הלולב לידי אחר הוא מוחל לו על כך כפי שנהגו בהר הבית
שאלה: עקירה באמצע עמידה: מקרה שהיה ביום כפור. התנתק החשמל בבית הכנסת הנמצא במרתף באמצע עמידה של שחרית. החשמל לא חזר רק עבור כרבע שעה ומכיון שלא היה ניתן לראות את המחזורים ולא יודעים הווידוי בע"פ,מספר מתפללים עקרו והמשיכו תפילתם בחוץ. האם זה היה נכון או אלי היה עדיף לסיים את התפילה בע"פ בלי לומר את הווידוי?ואם היה עדיף לסיים בלי וודוי, הם היה גם אפשר לדלג על עוד מילים בגוף העמידה אם לא זוכרים אותן במדויק?
תשובה: הוידוי נאמר אחרי תפילת העמידה אפשר היה לומר יהיו לרצון ועושה ולהמשיך את הוידוי במקום אחר
שאלה: המשך ללקום בשבת: אז מותר לי להפעיל שעון מעורר ביום שישי בפאלפון שיפעל משבע עד שבע וחמישה(ביום שבת)? השאלה נשאלה בהמשך לשאלה "לקום לתפילה בשבת"
תשובה: מותר, רק תוודא שהשעון לא מצלצל כול השבת לסירוגין.
שאלה: לולב בשבת: האם משתמשים בלולב בשבת?
תשובה: לא נוטלים ארבעת המינים בשבת.
שאלה: עזרה דחופה ב בית: אני בן 33 אישתי בת 18.5 נשואים כ- 13 חודשים. אני חוזר בתשובה כבר 12 שנה, ואישתי חרדית מבית ואשר התחנכה עד סוף כיתה יב בתיכון בית יעקב. בהשגחה פרטית מופלאה, זיכה אותי השם באישתי היקרה, אולם חטאתי עוויתי ופשעתי, אישתי גילתה שנפלתי במראות אסורות במחשב הביתי, נפגעה מאוד ומיד ביקשה להתגרש, עשיתי תשובה סילקתי את האינטרנט הפרוץ מהבית ולאחר 3 חודשים של פירוד, בהם גם הוגשה תביעה לבית הדין הרבני מצד אישתי להתגרש, חזרנו לחיות יחד, אבל כנראה שהחזרה מצידה לא הייתה שלמה, כל יום או יומיים היינו מתווכחים, ובכל ויכוח אישתי הייתה הולכת לבית הוריה ונשארת שם לתקופות ארוכות מאוד, בעוד שאני נמצא לבדי בדירה השכורה כמעט רוב תקופת נישואינו. אישתי טוענת שהתחתנה מוקדם, שהיא סובלת מהנישואין, שקשה לה, ואני באמת מבין אותה ולכן גם תמיד הסכמתי שתהיה בחיק משפחתה עד לשעות המאוחרות של הלילה, ואז גם הייתי אסף אותה לביתנו. אני משתדל להיות בעל טוב, אני אוהב את אישתי והיא הכי חשובה לי בעולם, אולם מאז שקרה מה שקרה אני לא חושב שהיא סלחה לי, ובעצם היא איבדה כמעט כל רגש אליי. אני לא רוצה להתגרש, אנחנו כבר חודש בניתוק, אני לא רוצה להיות כפוי טובה, היא ויתרה על הכל בשביל הנישואין האלה, על כיתה יב על בגרויות על חברות, ואפילו שמה הטוב נפגע כשגילו שאנחנו מתחתנים, והוציאו עליה שם רע בבית ספרה על לא עוול בכפה!! נא עזרו לי בבקשה, כי היא לא מוכנה לשמוע שום דבר, ונראה לי שיש אפילו סיוע ממשפחתה להתגרש!!
תשובה: ב"ה לך. קראתי את מכתבך ומאוד הבנתי אותך. זה מאוד לא טוב ולא נעים לעבור את מה שאתה עובר. אתה זכית לעבור תהליך גדול אחר הנפילה שלך, וזה ממש נפלא. יחד עם זאת, חשוב מאוד לדעת, שפעמים רבות התמודדויות ומשברים מגלים על בעיה אחרת שעומדת מאחרי פני השטח, ושהיא לא בולטת עד שבא אירוע ומופיע אותה. אין ספק שהתגובה שלה קיצונית מאוד, ביחס למה שהיה, וזה מגלה לנו שהתגובה לא הייתה רק על האירוע, אלא חשפה דבר שהיה מתחת לפני השטח. חשוב לשים לב לכמה נקודות משמעותיות במה שאתה כותב, ולהתייחס אליהן באופן מסודר. 1. אתם כבר תקופה לא חיים ביחד באופן מסודר וטבעי. 2. היא התחתנה מוקדם וזה קשה לה. 3. המשפחה שלה לא אוהבת את הקשר ביניכם, והיא דוחפת את הפרידה ביניכם, והיא קשורה מאוד להורים שלה ומאוד מושפעת מהם. 4. אתם נמצאים בנקודת בירור רצינית מאוד של עצם הקשר ביניכם, ולכן הטיפול בה צריך להיות רציני ומושקע. בעקבות הנקודות האלו לדעתי העניה עומדות לפניך שתי אפשרויות: א. לפנות לגישור, או למחלקת בית של הרבנות. ב. להסכים לתהליך של פירוד. כמובן שאת האפשרות השניה אתה לא רוצה, ולכן אתה חייב ללכת על האפשרות הראשונה, ולדחוף אותה. חשוב לערב גורם מקצועי שיעבוד איתכם עבודה רצינית, מסודרת ועקבית, ויחד תבנו משהו חדש. כמובן שצריך מוכנות של שני הצדדים, ואם בצד השני אין מוכנות הדבר יהיה יותר מורכב. במידה ואתה הולך על דרך זו, אתה חייב המון סבלנות ולשדר באופן חד משמעי שאתה רוצה ללכת על גישור מקצועי. שתהיה לך המון המון הצלחה, וצר לי שלא יכלתי להקל מעליך. הרב יצחק גרינבלט.
שאלה: עבודה בחול המועד - חשש לדבר האבד: אני עובד בתור מוקדן לשירות רפואי של לקיחת דמים ורפואה עד הבית למוגבלים שאין ביכולתם לגשת אל רופא. מעסיקי זקוקים לי ולמען האמת אני זקוק לכסף מאוד. מאחר שכל צרכי למועד שולמו באשראי שעתיד לרדת מהחודש הנוכחי בו לא שובצתי למשמרות בחול המועד, האם הדבר נחשב להלוואה לצורך המועד? חשוב לי לציין כי אני גר לבד וההוצאות שלי מרובות וחוסר העבודה במועד גורם לי לחץ נפשי מדוחק בתשלומים שעלי לשלם בחודש הבא שאיני יודע אם אעמוד בהם בהתחשב בחגים החודש,שבהם לא עבדתי. אשמח לדעת האם אוכל לעבוד בהתחשב שהדבר אינו נראה לי כ"מניעת הרווח" אלא כדבר האבד. מראש.
תשובה: עבודתך בחוה"מ נחוצה לכן מותר לך לעבוד וגם לקבל שכר
שאלה: הרטבת ארבעת המינים בשבת ובחג: האם מותר לשים טיפות של מים על ארבעת המינים בחג כדי שלא יתייבשו?
תשובה: לשואל, מועדים לשמחה! בחג מותר להרטיב את ארבעת המינים, ביום טוב - רק כתוספת, ובחול המועד - גם להחליף לגמרי את המים. בשבת ארבעת המינים הם מוקצה, ולכן אי אפשר להניח אותם באגרטל מים, אפילו אם מים אלו הוכנו לכך מבעוד יום. גם אין להרטיב אותם בתוספת מים חדשים בשבת, מפני ששיפור הלחות עשוי להיחשב כמעין תיקון כלי (על פי סי' תרנד ומ"ב סק"ג).
שאלה: סיכוך מעל רשת מתכת מעל מוטות עץ: אם אכן יש ד טפחים בחוטי המתכת אם מצרפים אותם, האם זה פוסל? הרי בסופו של דבר אנחנו לא אומרים לבוד לחומרא. זה לא אמור להיות כשר? השאלה נשאלה בהמשך לשאלה "סיכוך מעל רשת מתכת"
תשובה: איננו אומרים לבוד לחומרא כאילו כל הרשת סתומה בברזל אך אומרים לבוד לחומרא לצרף את כל החוטים לד' טפחים
שאלה: מתי אומרים לישב בסוכה למנהג התימנים: מתי אומרים את ברכת לישב בסוכה. 1. אחרי "על נטילת ידיים" ולפני המוציא 2. או אחרי המוציא ולפני אכילת הלחם
תשובה: מנהג התימנים ליטול ידיים וכשנכנסים לסוכה לברך לישב בסוכה ולאחר מכן המוציא.
שאלה: קידוש שחרית של שבת : לרב, קידוש שחרית של שבת שחל בחול המועד זה כרגיל או שיש הבדל משבת רגילה?
תשובה: קידוש כרגיל של שבת.
שאלה: אח שלי נפטר: לכבוד כבוד הרב, אח שלי נפטר יומיים לפני ערב כיפור, אז נכון שכיפור דוחה אבלות של ישיבה שבעה, ברצוני לשאול מה לגבי השלושים איך עלי לנהוג, והאם יש מנהגים שונים בין ספרדים לאשכנזים, אני ספרדי, הודה לך אם תתייחס לבקשתי.
תשובה: יום הכיפורים סיים מנהגי שבעה. סוכות מסיים שלושים. וכיון שזו אבלות על אח תמו ימי אבלך ולא תוסיף לדאבה עוד.